Eila Kaarresalo-Kasari

Eila Kaarresalo-Kasari (s. 11. heinäkuuta 1942 Lahti) on suomalainen elokuvaohjaaja, ihmissuhdekouluttaja ja musiikkitoimittaja.

 Elämä 
Kaarresalo-Kasari muutti New Yorkiin vuonna 1964 ja suoritti Bachelor of Arts -tutkinnon New Yorkin kaupunginyliopiston (CUNY) City Collegessa 1968 pääaineenaan elokuva. Hän asui runsaat kymmenen vuotta New Yorkissa ja toimi elokuva-alan eri tehtävissä.

Hän on ohjannut ja tuottanut kolme lyhytelokuvaa: Would Momma Allow? (1968), Ampumarata (Finnish Frustrations, 1969) ja Kotimaani ompi Suomi (1972). Ampumarata sai Filmiauran Jussi-kunniakirjan ja juryn erikoispalkinnon Tampereen kansainvälisillä elokuvajuhlilla 1970.Ampumarata, Suomen Elokuvakontakti ry. Viitattu 31.7.2014.   Amerikkalainen Odeon Film, joka toimi New Yorkissa 1970-luvulla ja oli naisten tekemien elokuvien levittämiseen erikoistunut yritys (ks. aiheesta muualla) osti filmin levitysoikeudet 1971. Myös Arte-televisiokanava osti sen 1996. 

Sukupuolten epätasa-arvoa käsittelevä Ampumarata on ensimmäisiä niin sanottuja naisnäkökulmaelokuvia https://elonet.finna.fi/Record/kavi.elonet_elokuva_157883. Siitä on tullut vuosien saatossa klassikko, joka kiertää edelleen kansainvälisiä festivaaleja yli 50 vuotta valmistumisensa jälkeen. 

Suomessa Kaarresalo-Kasari oli mukana John Hustonin Kremlin kirjeen (1969) ja Don Siegelin Telefon (1977) kuvauksissa.

Palattuaan lopullisesti Suomeen 1977 Kaarresalo-Kasari alkoi kouluttaa suomalaisia amerikkalaistyylisen small talkin ja flirttailun taidoissaOta flirtti haltuun! Iltalehti 11.11.2008. Viitattu 22.2.2023. ja kiersi luennoimassa ympäri Suomea yli kymmenen vuoden ajan. Hän julkaisi kirjan Silmänisku, flirtin ja valloitustaidon opas (WSOY 1998).

Nykyisin Kaarresalo-Kasari kirjoittaa miehensä, televisiotutkija ja muusikko Heikki KasarinKöyhäilyä 10 neliössä, Eila Kaarresalo-Kasarin ja Heikki Kasarin mökkikausi kestää toukokuusta lokakuuhun.  Helsingin Sanomat 3.7.2009. Viitattu 1.8.2014. kanssa Jazzrytmit-verkkolehteen. Jazzmuusikot ry valitsi Kaarresalo-Kasarin vuoden Jazzdiggariksi 2009.Vuoden Jazzdiggari valittiin toisen kerran , Gramexpress 2/2009. PDF. s. 14. Gramex ry. Viitattu 31.7.2014. Vuonna 2020 Kaarresalo-Kasari julkaisi elämäkertansa Jazztyttö (Aviador), joka kertoo hänen monikymmenvuotisesta ystävyyssuhteestaan jazzikoni Ornette Colemanin sekä elokuvanero Elia Kazanin kanssa.

Vuonna 2022 julkaistiin Eila Kaarresalo-Kasarin ja Heikki Kasarin kirja Jazzia Manhattanilla.

 Lähteet 
Hopkinson & Blake 1975: Women Who Make Movies. , sivut 112, 251 ja 286.
Niemi, Oittinen, Rajalahti ja Savolainen (toim.): Suomineito zoomaa, Kansan sivistystyön liitto 1990, , s. 184.

Viitteet

Aiheesta muualla
Eila Kaarresalo-Kasarin kotisivu
Ampumarata ARTE-kanavalla 1996
 Finnish Frustrations,Clairmont Film Festival '95. Google Books.
Finnish Frustrations, Films by Women Chicago '74 (https://www.academia.edu/33112507/Films_by_Women_Chicago_74_pdf)
Finnish Frustrations, the First International Festival of Women's Films, New York, 1972 (https://files.eric.ed.gov/fulltext/ED085034.pdf)
Odeon Films, City University of New York, Six Films by Women from Odeon (https://academicworks.cuny.edu/cgi/viewcontent.cgi?article=1243&context=wsq)
Telefon-elokuvan kuvaukset Suomessa (https://eilakk.tripod.com/telef.jpg)
Vuoden jazzdiggari valittiin toisen kerran (tässä toimiva linkki): https://www.jazzrytmit.fi/s1-uutiset/c1-uutiset/eila-kaarresalo-kasari-valittiin-vuoden-jazzdiggariksi/

Luokka:Suomalaiset elokuvaohjaajat
Luokka:Suomalaiset tietokirjailijat
Luokka:Vuonna 1942 syntyneet
Luokka:Elävät henkilöt